钦定古今图书集成/明伦汇编/官常典/第098卷 > 鲁靖王肇煇
## 钦定古今图书集成/明伦汇编/官常典/第098卷 > 鲁靖王肇煇

按《明外史鲁荒王传》：“靖王肇煇，鲁荒王檀子也。洪武
二十二年嗣封。肇煇甫弥月，母汤妃，信国公和女，抚
育教诲有度。永乐元年，嗣王，成祖爱重之。车驾北巡，
过兖，锡以诗币。宣德初，上言：‘国长史郑昭、纪善王贞
奉职三十年矣，宜以礼致其事’。帝谓蹇义曰：‘皇祖称
王礼贤敬士，不虚也’。”成化二年薨。子惠王泰堪嗣，九
年薨。子庄王《阳铸》嗣，嘉靖二年薨。庄王在位久，世子当漎、当漎子健杙，皆前卒。健杙子端王《观𤊟》嗣。追封
当漎怀王，健杙代王。

按《藩献记》：“鲁靖王肇，煇荒王长子也。恭俭谨度，文皇
帝甚重之。车驾北巡过，鲁王来朝，赐以诗币。享国六
十四年。成化二年，年七十九薨。”